**PREPORUKA: ICT-AAC APLIKACIJE**

**za poticanje predčitalačkih, predmatematičkih i jezičnih vještina kod djece predškolske dobi**

Ljetni mjeseci idealno su vrijeme da roditelji kroz igru, druženje i svakodnevne situacije pomognu djetetu da samouvjereno zakorači u školski svijet. Nema potrebe za školom „na silu“ – dovoljno je poticati razgovor, čitanje slikovnica, igru riječima, brojanje stepenica, slaganje puzzli ili zapisivanje liste za trgovinu. Ili recepata. Ili tajni….U svemu tome, osim vaše mašte, dragocjeni saveznik mogu biti ICT-AAC aplikacije, koje su besplatne, prilagođene djeci i razvijene od strane stručnjaka s ciljem podrške i neurotipičnoj djeci i djeci s teškoćama. Aplikacije potiču razvoj temeljnih vještina važnih za školsku spremnost, uključujući fonološku svjesnost, jezično razumijevanje, proširenje vokabulara, grafomotoriku, pažnju i ranu pismenost.

Roditeljska podrška, osmijeh i zajednički provedeno vrijeme zapravo su ono najbitnije što vašem djetetu daje sigurnost – a aplikacije su samo jedan od alata koji to iskustvo čini još bogatijim. Zato vam u nastavku donosimo popis korisnih aplikacija po područjima koje njihova upotreba potiče.

**Fonološka svjesnost i početno čitanje**

* Glaskalica

Aplikacija koja razvija fonološku svjesnost, posebno glasovno raščlanjivanje i spajanje. Djeca uče prepoznati i izdvajati glasove u riječima, što je važan preduvjet čitanja.

<https://www.ict-aac.hr/hr/aplikacije/edukativne-aplikacije/item/105-glaskalica>

* Mala glaskalica

Jednostavnija verzija Glaskalice, prilagođena mlađoj djeci ili djeci s teškoćama u razvoju. Fokusira se na izdvajanje početnih glasova i na slaganje riječi.

<https://www.ict-aac.hr/hr/aplikacije/edukativne-aplikacije/item/197-mala-glaskalica>

* Slovarica

Pomaže djeci u prepoznavanju i učenju glasova i slova uz vizualnu i auditivnu podršku, kroz bogate i motivirajuće ilustracije.

<https://www.ict-aac.hr/hr/aplikacije/edukativne-aplikacije/item/86-slovarica>

* Čiribu čiriglas

Zabavna i interaktivna aplikacija za vježbanje glasovne analize i sinteze, kroz “magične” igre koje djeci omogućuju da „razbiju čaroliju riječi“.

<https://www.ict-aac.hr/hr/aplikacije/edukativne-aplikacije/item/183-ciribu-ciriglas>

* Učimo čitati

Aplikacija koja podržava početno čitanje kroz igre prepoznavanja riječi, slaganja slova i razumijevanja pročitanog. Pogodna za prijelaz iz vrtića u školu.

<https://www.ict-aac.hr/hr/aplikacije/edukativne-aplikacije/item/93-ucimo-citati>

**Jezični razvoj i razumijevanje**

* Pamtilica

Razvija auditivnu pažnju i kratkoročno pamćenje kroz igre slušanja i ponavljanja nizova riječi, zvukova i rečenica.

<https://www.ict-aac.hr/hr/aplikacije/edukativne-aplikacije/item/182-pamtilica>

* Učimo prijedloge

Potiče razumijevanje prostorne orijentacije i uporabu prijedloga (u, na, ispod, pored…) što je iznimno važno za uspješno praćenje uputa i školsku pismenost.

<https://www.ict-aac.hr/hr/aplikacije/edukativne-aplikacije/item/91-ucimo-prijedloge>

* Jezična gradilica

Aplikacija koja potiče razvoj rečenica, slaganje riječi u pravilnom redoslijedu i širenje jezičnog izraza kroz slikovno-jezične zadatke.

<https://www.ict-aac.hr/hr/aplikacije/edukativne-aplikacije/item/190-jezicna-gradilica>

* Učimo riječi

Bogata baza pojmova podijeljena u kategorije (voće, povrće, odjeća, životinje…) koja širi dječji rječnik i povezuje slike sa zvukovima i riječima.

<https://www.ict-aac.hr/hr/aplikacije/edukativne-aplikacije/item/90-ucimo-rijeci>

**Grafomotorika i pismenost**

* Pisalica

Razvija grafomotoričke vještine i koordinaciju oko-ruka, kroz vježbe iscrtavanja linija, oblika i slova. Pomaže djeci u pripremi za pisanje.

<https://www.ict-aac.hr/hr/aplikacije/edukativne-aplikacije/item/196-pisalica>

* Učimo slogove

Omogućuje djeci da uče prepoznavati, slušati i pisati slova abecede, potičući vizualno, auditivno i motoričko pamćenje.

[https://www.ict-aac.hr/hr/aplikacije/edukativne-aplikacije/item/92-ucimo-slogove](https://www.ict-aac.hr/hr/aplikacije/edukativne-aplikacije/item/92-ucimo-slovove)

**Predmatematičke vještine**

* Domino brojalica

Potiče brojanje, uspoređivanje količina i povezivanje brojeva s količinama. Idealan uvod u osnovne matematičke pojmove.

[https://www.ict-aac.hr/hr/aplikacije/edukativne-aplikacije/item/192-domino-brojalica](https://www.ict-aac.hr/hr/aplikacije/edukativne-aplikacije/item/192-domini-brojalica)

* Matematički vrtuljak

Kroz igre i zadatke djeca razvijaju logičko razmišljanje, uspoređivanje, zbrajanje i oduzimanje, što je izvrstan temelj za školsku matematiku.

<https://www.ict-aac.hr/hr/aplikacije/edukativne-aplikacije/item/188-matematicki-vrtuljak>

Za dodatne informacije ili savjet oko odabira aplikacije prema individualnim potrebama djeteta, slobodno mi se obratite.

Nikolina Herceg Beljak, logoped